wickkiey/tamil-wikipedia-chunked huggingface dataset:
# இரையகக் குடலிய நோய்கள்

## கீழ் இரையகக் குழலியப் பாதை நோய்கள்

### சிறுகுடல்

- சிறுகுடலழற்சி
- வயிற்றுப் புண்
# இரையகக் குடலிய நோய்கள்

## கீழ் இரையகக் குழலியப் பாதை நோய்கள்

### பெருங்குடல்

- குடல்வாலழற்சி
- பெருங்குடலழற்சி
# இரையகக் குடலிய நோய்கள்

## கீழ் இரையகக் குழலியப் பாதை நோய்கள்

### சிறுகுடலும் பெருகுடலும்

- சிறுபெருங்குடல் அழற்சி
- குரோன் நோய்
# இரையகக் குடலிய நோய்கள்

## துணைச்சுரப்பிகள் நோய்

### கல்லீரல்

- கல்லீரல் அழற்சி
- கல்லீரல் இழைநார் வளர்ச்சி
# இரையகக் குடலிய நோய்கள்

## துணைச்சுரப்பிகள் நோய்

### கணையம்

- கணைய அழற்சி
# இரையகக் குடலிய நோய்கள்

## துணைச்சுரப்பிகள் நோய்

### பித்தப்பையும் பித்தக்கால்வாயும்

- பித்தப்பை அழற்சி
- பித்தப்பைக்கல்
- பித்தப்பை அகற்றல் பின்னரான கூட்டறிகுறி
# கிருத்தவ மருத்துவக் கல்லூரி

**கிருத்தவ மருத்துவக் கல்லூரி மற்றும் மருத்துவமனை** தமிழ்நாட்டின் முதன்மை மருத்துவமனை மற்றும் மருத்துவக் கல்லூரிகளில் ஒன்று. 1900ஆம் ஆண்டு நிறுவப்பட்ட இக்கல்லூரி வேலூரில் அமைந்துள்ளது. இது இந்தியாவின் சிறந்த மருத்துவமனைகளில் ஒன்றாகும். இதன் நிறுவனர் மருத்துவர் ஐடா சோபியா ஸ்கட்டர் ஆவார். இந்த மருத்துவக்கல்லூரி, தமிழ்நாடு டாக்டர் எம்.ஜி.ஆர். மருத்துவ பல்கலைக்கழகத்துடன் இணைக்கப்பட்டுள்ளது.
# கிருத்தவ மருத்துவக் கல்லூரி

## வரலாறு

மருத்துவர் ஐடா சோபியா ஸ்கட்டர் என்பவரின் முயற்சியால் வேலூரில் ஒரு மருத்துவமனையும், பின்னர் 1908 இல் செவியர் பயிற்சி பள்ளியும் தொடங்கப்பட்டன. பின்னர் அவரின் தொடர் முயற்சியால் 1918 ஆகத்து 12 இல் ஒன்றிய மறைப்பணியாளர் பள்ளி என்ற பெயரிலான பெண்களுக்கான மருத்துவப் பள்ளியாக தொடங்கப்பட்ட இதை சென்னை மாகாண கவர்னர் பென்ட்லண்ட் பிரபு தொடங்கி வைத்தார். 1948 இல் யூனியன் மருத்துவப் பள்ளி, கிறிஸ்தவ மருத்துவக் கல்லூரியாக தரம் உயர்த்தப்பட்டது. அப்போது முதல், இங்கு பெண்களுடன் ஆண்களும் மருத்துவம் படிக்கத் தொடங்கினர்.
# அலெக்சாண்டர் புஷ்னின்

**அலெக்சாந்தர் தீஹனவிச் புஷ்னீன்** (, , மார்ச் 28, 1921 - செப்டம்பர் 5, 1991) ஒரு உருசிய, சோவியத் ஓவியர், ஓவிய விமர்சகர் மற்றும் ஓவியப் பேராசிரியர். லெனின்கிராட் நகரைச் சேர்ந்த இவர் “லெனின்கிராட் பள்ளி” ஓவியப்பாணியின் முக்கிய ஓவியர்களுள் ஒருவராகக் கருதப்படுகிறார். தனது உருவ ஓவியங்களுக்காகவும் வரலாற்று ஓவியங்களுக்காகவும் அறியப்படுகிறார்.
# அலெக்சாண்டர் சவீனொவ்

**அலெக்சாண்டர் இவானொவிச் சவீனொவ்** (*Alexander Ivanovich Savinov*, உருசியம்: Алекса́ндр Ива́нович Сави́нов, சூலை 17, 1881 - பெப்ரவரி 25, 1942) உருசிய சோவியத் ஓவியர். இவர் வரலாற்று சிறப்புமிக்க ஓவியங்களை வரைந்துள்ளார். லெனின்கிராட் நகரைச் சேர்ந்த இவர் “லெனின்கிராட் பள்ளி” ஓவியப் பாணியின் முக்கிய ஓவியர்களுள் ஒருவராகக் கணிக்கப்படுகிறார்.
# அலெக்சாண்டர் சவீனொவ்

## வாழ்க்கைக் குறிப்பு

சவீனொவ் சரத்தோவ் என்னும் ஊரில் மர வணிகர் குடும்பத்தில் பிறந்தவர். 1902-1908 இல் சென் பீட்டர்ஸ்பேர்க் இம்பீரியல் கலைக் கல்லூரியில் கல்வி பயின்று பட்டம் பெற்ற பின்னர் இத்தாலி சென்று ஓவியக் கலையில் மேலும் பயிற்சி பெற்றார். இத்தாலியில் இருந்து திரும்பியவர் லெனின்கிராட் ஓவியப் பள்ளியில் கற்பித்தல் பணியில் ஈடுபட்டார்..  
இவரது புகழ் பெற்ற ஓவியங்கள் சென் பீட்டர்ஸ்பேர்க் நகரில் உள்ள உருசிய அரசு அருங்காட்சியகம், மற்றும் பிரித்தானியா, பிரான்ஸ் உட்படப் பல நாடுகளில் உள்ள அருங்காட்சியகங்களில் பார்வைக்காக வைக்கப்பட்டுள்ளன.
# காதல் பாடல் (தமிழ் நாட்டுப்புறவியல்)

நடுகைக் களத்தில் காதல் பேசும் வகையில் அமைந்த ஒரு எடுத்துக்காட்டுப் பாடல்:
நாலு மூலை வயலுக்குள்ளே
நாத்து நடும் பொம்பிளே
நானும் கொஞ்சம் ஏழையடி
நடவு கொஞ்சம் செறுத்துப் போடு  
நண்டு சாறு காய்ச்சி விட்டு
நடு வரப்பில் போற பெண்ணே - உன்
தண்டைக் காலு அழகைக் கண்டு
கெஞ்சுறானாம் அஞ்சு மாசம்
நானும் கொஞ்சம் ஏழையடி
நடவு கொஞ்சம் செறுத்துப் போடு  
பெண்டுகளே! பெண்டுகளே!
தண்டு போட்ட பெண்டுகளே! - உன்
கொண்டை அழகைக் கண்டு
கெஞ்சுறானாம் அஞ்சு மாசம்
நானும் கொஞ்சம் ஏழையடி
நடவு கொஞ்சம் செறுத்துப் போடு
# மீனவர் பாடல் (தமிழ் நாட்டுப்புறவியல்)

தொழிற் பாடல் வகையைச் சேர்த நாட்டுப்புறப் பாடல்களில் மீனவர் பாடல்களும் ஒன்று. கடல் தொழில் செய்யும் போது பாடப்படும்  
பாடல்களே மீனவர் பாடல்கள் ஆகும்.
# மீனவர் பாடல் (தமிழ் நாட்டுப்புறவியல்)

## எடுத்துக்காட்டு

இந்த எடுத்துக்காட்டு சு. சக்திவேலின் நாட்டுப்புற இயல் ஆய்வு நூலில் இடம்பெற்றுள்ளது.  
: விடிவெள்ளி நம்விளக்கு - ஐலசா
: விரிகடலே பள்ளிக்கூடம் - ஐலசா
: அடிக்கும் அலையே நம்தோழன் - ஐலசா
: அருமைமேகம் நமதுகுடை - ஐலசா
: பாயும் புயல் நம்ஊஞ்சல் - ஐலசா
: பனிமூட்டம் உடல்போர்வை - ஐலசா
: காயும் ரவிச்சுடர்கூரை - ஐலசா
: கட்டுமரம் வாழும் வீடு - ஐலசா
: மின்னல்வலை அரிச்சுவடி - ஐலசா
: பிடிக்கும் மீன்கள் நம்பொருட்கள் - ஐலசா
: மின்னல் இடிகாணும் கூத்து - ஐலசா
: வெண்மணலே பஞ்சுமெத்தை - ஐலசா
: முழுநிலாதான் கண்ணாடி - ஐலசா
: மூச்சடக்கி நீந்தல் யோகம் - ஐலசா
: தொழும் தலைவன் பெருவானம் - ஐலசா
: தொண்டு தொழிலாளர் நாங்கள் - ஐலசா
: ஒத்துமை கொண்டாடனும் - ஐலசா
: உரிமையை உயர்த்திடனும் - ஐலசா
</pre>
# நசுமுல் ஒசைன்

**<big>** நசுமுல் ஒசைன்**</big>**  
| ** துடுப்பாட்ட நடை ** | தெரியப்படவில்லை |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | இரண்டு | ஐந்து |
| ஓட்டங்கள் | 66 | 225 |
| துடுப்பாட்ட சராசரி | 33 | 75 |
| 100கள்/50கள் | -/1 | 1/1 |
| அதிக ஓட்டங்கள் | 65* | 144 |
| பந்து வீச்சுகள் | 213 | 149 |
| இலக்குகள் | நான்கு | 4 |
| பந்துவீச்சு சராசரி | 24.25 | 43 |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 2/17 | 3/58 |
| பிடிகள்/ஸ்டம்புகள் | -/- | 1/- |
| Debut: 20 February 2007  
Last appearance: நான்கு April 2007  
Source: கிரிக்கெட் ஆக்கைவ் | } |  |
**நசுமுல் ஒசைன் ** (*Nazmul Hossain*), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# சடித் ஒசைன்

**<big>** சடித் ஒசைன்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | 14 | 11 |
| ஓட்டங்கள் | 410 | 135 |
| துடுப்பாட்ட சராசரி | 21.57 | 15 |
| 100கள்/50கள் | -/3 | -/- |
| அதிக ஓட்டங்கள் | 64 | 38 |
| பந்து வீச்சுகள் | ஆறு | 0 |
| இலக்குகள் | 0 | 0 |
| பந்துவீச்சு சராசரி | - | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | - | - |
| பிடிகள்/ஸ்டம்புகள் | 40/3 | 6/4 |
| Debut: ஆறு January 2002  
Last appearance: 10 March 2006  
Source: கிரிக்கெட் ஆக்கைவ் | } |  |
**சடித் ஒசைன்** (*Sadid Hossain*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும்
கலந்து கொண்டுள்ளார்.
# தமிழ் நாட்டுப்புறக் கதைகள்

**தமிழ் நாட்டுப்புறக் கதைகள்** என்பது தமிழரிடையே வழங்கி வரும் நாட்டுப்புறக் கதைகள் ஆகும். தமிழ் நாட்டுப்புறப் பாடல்கள் போன்றே, நாட்டுப்புற மக்களிடம் பல வகைக் கதைகள் வழங்கி வருகின்றன. இந்தக் கதைகள் வாய்மொழியாக பல நூற்றாண்டுகள் வழங்கி வந்தன. பத்தொன்பதாம் நூற்றாண்டு தொடக்கம் இவற்றின் ஒரு பகுதி அச்சுப் பதிப்புப் பெறத் தொடங்கின.
# தமிழ் நாட்டுப்புறக் கதைகள்

## வகைப்பாடு

**தமிழ்க் கலைக்களஞ்சியம் வகைப்பாடு**
- நீதிக் கதைகள்
- தந்திரக் கதைகள்
- ஏளனக் கதைகள்
- நகைச்சுவைக் கதைகள்
- நம்பிக்கைக் கதைகள்
- கற்பனைக் கதைகள்
- வஞ்சகக் கதைகள்  
**முனைவர் அய்யனார் வகைப்பாடு**
- பண்பு விளக்கக் கதைகள்
- நீதி விளக்கக் கதைகள்
- சமயமரபு தழுவிய கதைகள்
- சமூக வரலாற்றுக் கதைகள்
- நகைச்சுவைக் கதைகள்
- குலமரபுக் கதைகள்
- நம்பிக்கை விளக்கக் கதைகள்
- இயற்கை இகந்த கதைகள்
- பிறவகைக் கதைகள்  
**கி. ராசநாராயணன் வகைப்பாடு**
- சாதியக் கதைகள்
- ஏழை, பணக்காரன்
- அறிவாளிகளும், அல்லாதோரும்
- ராசா குடிமகன்
- புருசன் மனைவி
- மாமியார் மருமகன்
- சொக்காரங்கள் பிரியம், பகை, பொறாமை
- கடவுள்
- காடுகள், மிருகங்கள், பட்சிகள்
- பேய், பிசாசு, பூதம்
- மதங்கள்
- வீரம்
- தனிநபர் போற்றுதல்
- குழந்தைகள்
- நகைச்சுவை
- பால் உணர்ச்சிக் கதைகள்
- குடும்பம், பாசம்
- நட்பு
- அரசியல் முதலியன
# தமிழ் நாட்டுப்புறக் கதைகள்

## அச்சிடல்

பத்தொன்பதாம் நூற்றாண்டின் முனபகுதியில் இந்தியாவின் அச்சு வரலாற்றில் பல செவிவழி இலக்கியங்கள், முக்கியமாக நாட்டுப்புறக் கதைகள் பதிப்பிக்கப்பட்டன. 1800ஆம் ஆண்டு முதல் 1835 வரை தமிழில் பதிப்பிக்கப்பட்டவற்றில் பெரும்பான்மையாக, அகரமுதலிகளையும் இலக்கணங்களையும் தவிர்த்து, செவிவழிக் கதைகளின் தொகுப்புகள் இருந்தன. புகழ்பெற்ற இலக்கிய நூல்களான திருக்குறள், நாலடியார் போன்றவை பதிப்பிக்கப்பட்டன என்றாலும் இவற்றை விட பலமடங்கு செவிவழிக் கதைகளே பிரசுரமாயின. . இவற்றில் முதன்மையானதாக *விக்கிரமாதித்தன் கதைகள்* 1804ஆம் ஆண்டு வெளியானது. 1808ஆம் ஆண்டில் *சதமுக ராவணன் கதை"யும் 1812ஆம் ஆண்டில் *மரியாதைராமன் கதை* மற்றும் *தமிழறியும் மந்தை கதை"யும் 1819ஆம் ஆண்டு "புரூரவ சக்கரவர்த்தி கதை"யும் 1820ஆம் ஆண்டில் சிறுகதைத் தொகுப்பான *கதைமஞ்சரி*யும் வெளியாயின. 1822ஆம் ஆண்டு இலண்டனிலிருந்து தமிழ்,ஆங்கிலம் இருமொழிகளிலும் "பரமார்த்த குருவின் கதை" (குரு சிம்பிள்டன்) வெளியானது. 1826ஆம் ஆண்டு தமிழில் "பஞ்சதந்திரக் கதை"களும் 1833ஆம் ஆண்டு மற்றொரு செவிவழிக்கதைகளின் தொகுப்பான "கதாசிந்தாமணி"யும் பதிப்பிக்கப்பட்டன. ஆங்கிலம், பிரெஞ்சு மற்றும் ஈசாப் கதைகள் மொழிமாற்றம் செய்யப்பட்டு 1850களில் வெளியிடப்பட்டன.
# பாஸ்கா திருவிழிப்பு

**பாஸ்கா திருவிழிப்பு** (*Easter Vigil*) என்பது இயேசு கிறிஸ்து சாவிலிருந்து விடுதலை பெற்று உயிர்பெற்றெழுந்த நிகழ்ச்சியை நினைவுகூர்ந்து கத்தோலிக்க திருச்சபையும் பிற கிறித்தவ சபைகளும் ஆண்டுதோறும் சிறப்பிக்கின்ற கொண்டாட்டம் ஆகும். இது புனித சனிக்கிழமை மாலையில், பொழுது சாய்ந்த பிறகு முன்னிரவு நேரத்தில் கொண்டாடப்படும். சனிக்கிழமை மாலையிலேயே விழா தொடங்கும் என்பதால் பாஸ்கா திருவிழிப்பு அதை அடுத்து வருகின்ற உயிர்த்தெழுதல் ஞாயிற்றுக் கிழமையின் தொடக்கமாக அமைகிறது.  
மனித குலத்தை ஆழமாகப் பாதிக்கின்ற பாவம், சாவு ஆகியவற்றை இயேசு தம் சிலுவைச் சாவினாலும் உயிர்த்தெழுதலாலும் வென்று, மனிதருக்குப் புது வாழ்வு அளித்து, அவர்கள் நிறைவான பேரின்பம் அடைய வானக வழியைத் திறந்தார் என்று கிறித்தவர்கள் நம்புவதால் கிறித்தவ வழிபாட்டு ஆண்டின் மையமாக இவ்விழா உள்ளது.
# பாஸ்கா திருவிழிப்பு

## பாஸ்கா திருவிழிப்பின் நான்கு பகுதிகள்

"பாஸ்கா" என்னும் சொல் *Pesach* என்னும் எபிரேயச் சொல்லிலிருந்து பிறக்கிறது. அதன் பொருள் *கடந்துசெல்லுதல்*, *தாண்டிப் போதல்*, *கடத்தல்* என்பதாகும். இதை ஆங்கிலத்தில் "Passover" என்பர். எபிரேய மக்கள் எகிப்து நாட்டில் அடிமைகளாக இருந்து துன்பங்கள் அனுபவித்த காலத்தில் அவர்களுடைய வீட்டு நிலையில் செம்மறியின் இரத்தம் பூசப்பட்டிருப்பது கண்டு ஆண்டவரின் தூதர் அவர்களுக்கு யாதொரு தீங்கும் இழைக்காமல் *கடந்து சென்றார்* என்னும் செய்தி விடுதலைப் பயணம் 12:1-13இல் உள்ளது. காண்க:  
கிறித்தவர்கள் கொண்டாடுகின்ற *பாஸ்கா* பழைய ஏற்பாட்டு பாஸ்காவின் நிறைவாகக் கருதப்படுகிறது. இங்கே இயேசு சாவினின்று வாழ்வுக்குக் *கடந்து செல்லும்* செயல் நிகழ்கிறது; அதைத் தொடர்ந்து, கிறிஸ்துவை நம்புகின்றவர்கள் அவருடைய சாவிலும் உயிர்த்தெழுதலிலும் தம்மை ஒன்றித்துக் கொண்டு, தங்கள் அக வாழ்வுக்குச் சாவாக அமைகின்ற பாவத்திலிருந்து விடுவிக்கப்பட்டு, இயேசு வாக்களிக்கின்ற புது வாழ்வுக்குக்கு*கடந்து செல்கின்றார்கள்*.  
இந்த உண்மை பாஸ்கா திருவிழிப்பின்போது கொண்டாடப்படுகிறது. கத்தோலிக்க திருச்சபையின் வழக்கப்படி, இக்கொண்டாட்டத்தில் அடங்கியுள்ள நான்கு பகுதிகள் கீழ்வருமாறு:
- ஒளி வழிபாடு
- இறைவாக்கு வழிபாடு
- திருமுழுக்கு வழிபாடு
- நற்கருணை வழிபாடு  
ஆங்கிலிக்கன், லூதரன் போன்ற பிற கிறித்தவ சபைகளும் இம்முறையையே ஏறக்குறைய கடைப்பிடிக்கின்றன.
# பாஸ்கா திருவிழிப்பு

## ஒளி வழிபாடு

பாஸ்கா திருவிழிப்பின் முதல் பகுதியாகிய ஒளி வழிபாட்டின்போது "இயேசு கிறிஸ்து இவ்வுலகிற்கு ஒளி" என்னும் உண்மை பறைசாற்றப்படுகிறது.  
வழிபாடு நடைபெறும் கோவிலில் எல்லா விளக்குகளும் அணைக்கப்படும். கோவில் முற்றத்தில் இருள்சூழ்ந்த நிலையில் புதுத்தீ உருவாக்கப்படும். அங்கு குருவும் திருப்பணியாளரும் செல்வர். மக்களும் சூழ்ந்து நிற்பர். ஒருவர் பாஸ்கா திரியை எடுத்துச் செல்வார். சாவினின்று வாழ்வுக்குக் கடந்துசென்ற இயேசு மனிதருக்குப் புது வாழ்வு அளிக்கிறார் என்னும் கருத்தை உள்ளடக்கிய இறைவேண்டலுக்குப் பின் குரு தீயை மந்திரிப்பார். அதிலிருந்து பாஸ்கா திரி ஏற்றப்படும். இத்திரி இயேசு கிறிஸ்துவுக்கு அடையாளமாக இருந்து, அவரே உலகுக்கு ஒளி என்னும் உண்மையை உணர்த்துவதாகும். பின்னர் பவனி தொடங்கும். எரிகின்ற பாஸ்கா திரியின் ஒளி மட்டுமே தெரியும் போது, குரு திரியை உயர்த்திப் பிடித்துக் கொண்டு "கிறிஸ்துவின் ஒளி இதோ!" என்று பாட, மக்கள் "இறைவனுக்கு நன்றி" என்று பதில் கூறுவார்கள்.  
பின்னர் மக்கள் தங்கள் கைகளில் இருக்கும் திரிகளைப் பாஸ்கா திரியிலிருந்து ஏற்றுவார்கள். இது கிறிஸ்துவின் ஒளி மனிதருக்கு வழங்கப்பட்டு, அவர்களும் உலகுக்கு ஒளியாக மாற அழைக்கப்படுகிறார்கள் என்னும் உண்மையை உணர்த்தும் செயலாகும். மீண்டும் இருமுறை குரு "கிறிஸ்துவின் ஒளி இதோ!" என்று பாட, மக்களும் பதில் மொழி வழங்குவார்கள்.  
பவனி பீடத்தை வந்தடைந்ததும் மக்கள் எல்லாரும் தங்கள் கைகளில் எரிகின்ற திரிகளைப் பிடித்திருக்க, குரு அல்லது திருத்தொண்டர் பாஸ்கா புகழுரையைப் பாடுவார். கோவில் விளக்குகள் ஏற்றப்படும். பாஸ்கா புகழுரை முடிந்ததும் எல்லாரும் திரிகளை அணைத்துவிட்டு, தங்கள் இடங்களில் அமர்வர். இறைவாக்கு வழிபாடு தொடங்கும்.
# பாஸ்கா திருவிழிப்பு

## இறைவாக்கு வழிபாடு

பாஸ்கா திருவிழிப்பின் ஒரு முக்கிய பகுதி இறைவாக்கு வழிபாடு ஆகும். பழைய ஏற்பாடு, புதிய ஏற்பாடு ஆகிய விவிலியப் பகுதிகளிலிருந்து பாடங்கள் அறிக்கையிடப்படும். பாடங்களுக்கு இடையே திருப்பாடல்கள் பாடப்படும். விவிலிய பாடங்களும் பதிலுரைப் பாடல்களும் கீழ்வருமாறு முழங்கப்படும்:
- முதல் வாசகம்: தொடக்க நூல் 1:1-2:2. கருத்து: கடவுள் தொடக்கத்தில் உலகத்தைப் படைத்தார்; மனிதரை உருவாக்கினார். தாம் படைத்த அனைத்தையும் அவர் "நன்று" எனக் கண்டார்.
- பதிலுரைப் பாடல்: திருப்பாடல் 103 அல்லது 32.
- இரண்டாம் வாசகம்: தொடக்க நூல் 22:1-18. கருத்து: ஆபிரகாம் தம் ஒரே மகன் ஈசாக்கைப் பலியிட முன்வருகிறார். கடவுள் தம் ஒரே மகன் இயேசுவை மனிதரின் மீட்புக்காகப் பலியாக்குகிறார்.
- பதிலுரைப் பாடல்: திருப்பாடல் 15.
- மூன்றாம் வாசகம்: விடுதலைப் பயணம் 14:15-15:1. கருத்து: மோசே இசுரயேல் மக்களை எகிப்திலிருந்து விடுவித்து செங்கடல் வழி நடத்திச் செல்கிறார். கடவுள் தம் மக்களைக் காக்கிறார். கிறிஸ்துவை ஏற்போர் திருமுழுக்குப் பெற்று, சாவிலிருந்து வாழ்வுக்குக் கடந்து செல்கிறார்கள்.
- பதிலுரைப் பாடல்: விடுதலைப் பயணம் 15:1-6, 17-18.
- நான்காம் வாசகம்: எசாயா 54:5-14. கருத்து: கடவுள் தம் மக்களைக் கைவிட்டதுபோல் தோன்றினாலும், அவர் எப்போதுமே அவர்களுக்குப் பாதுகாப்பு அளிப்பார். அவருடைய வாக்கு பொய்க்காது.
- பதிலுரைப் பாடல்: திருப்பாடல் 29.
- ஐந்தாம் வாசகம்: எசாயா 55:1-11. கருத்து: கடவுள் அன்பும் இரக்கமும் பரிவும் கொண்டவர். அவர் தந்தையைப் போல் தம் மக்களை அன்புசெய்து அவர்களோடு உடன்படிக்கை செய்துகொண்டுள்ளார்.
- பதிலுரைப் பாடல்: எசாயா 12:2, 4-6.
- ஆறாம் வாசகம்: பாரூக்கு 3:9-15, 32, 4:4. கருத்து: கடவுளின் வழிகளில் மக்கள் நடந்தால் அவர்கள் முன்மதி, ஞானம், உள்ளறிவு பெற்று அமைதி காண்பர்.
- பதிலுரைப் பாடல்: திருப்பாடல் 18.
- ஏழாம் வாசகம்: எசேக்கியேல் 36:16-28. கருத்து: கடவுள் தூயவர் என்பதால் மக்களும் தூயோராய் வாழ்ந்திட வேண்டும்.
- பதிலுரைப் பாடல்: திருப்பாடல் 41.  
முதல் ஏழு வாசகங்களும் முடிந்த பின் மக்கள் தங்கள் திரிகளை ஏற்றி, கையில் பிடித்திருக்க, "உன்னதங்களிலே இறைவனுக்கு மாட்சிமை உண்டாகுக" என்னும் பாடல் பாடப்படும். அப்போது இசைக் கருவிகள் முழங்கும்; மணியோசை எழுப்பப்படும். எல்லாரும் உயிர்பெற்றெழுந்த இயேசுவின் மகிழ்ச்சியில் பங்கேற்பர்.  
- புதிய ஏற்பாட்டு திருமுக வாசகம்: உரோமையர் 6:3-11. கருத்து: இயேசுவை நம்புவோர் திருமுழுக்கின் வழியாக இயேசுவோடு இணைகின்றனர்; புது வாழ்வு பெறுகின்றனர். எனவே அவர்கள் பாவத்திலிருந்து விடுதலை பெற்ற புது மனிதராய் வாழ வேண்டும்.
- பதிலுரைப் பாடல்: திருப்பாடல் 117.
- நற்செய்தி வாசகம்: முதலாம் ஆண்டு: மத்தேயு 28:1-10; இரண்டாம் ஆண்டு: மாற்கு 16:1-8; மூன்றாம் ஆண்டு: லூக்கா 24:1-12. 2011ஆம் ஆண்டு திருவழிபாட்டு ஆண்டுச் சுழற்சியில் முதல் ஆண்டு எனக் கணிக்கப்படுவதால் மத்தேயு நற்செய்தியிலிருந்து இயேசுவின் உயிர்த்தெழுதல் பற்றிய செய்தி அறிவிக்கப்பட்டது. 2012ஆம் ஆண்டு மாற்கு நற்செய்தியிலிருந்து வாசகம் தேர்வுசெய்யப்படும்.  
இதைத் தொடர்ந்து விவிலிய வாசகங்களின் விளக்கமாகவும், பாஸ்கா திருவிழிப்பின் பொருள் பற்றியும் குரு விளக்கமளித்து, "மறையுரை" வழங்குவார்.
# பாஸ்கா திருவிழிப்பு

## திருமுழுக்கு வழிபாடு

பாஸ்கா திருவிழிப்பின்போது குழந்தைகளுக்கும் பெரியவர்களுக்கும் திருமுழுக்கு வழங்கும் பழக்கம் தொடக்க காலத்திலிருந்தே உள்ளது. எல்லாரும் எரியும் மெழுகுதிரியைப் பிடித்திருப்பர். புனிதர்களின் பிரார்த்தனை பாடப்படும். குரு எரியும் பாஸ்கா திரியை எடுத்து தயாரிக்கப்பட்டிருக்கும் தண்ணீர் நிறைந்த கலத்தினுள் அதை அமிழ்த்தி இறைவேண்டல் செய்வார். நீரை மந்திரிப்பார். அந்நீரைப் பயன்படுத்தி, தயாரிப்புப் பெற்ற மக்களுக்குத் திருமுழுக்கு வழங்கப்படும். சில இடங்களில் முழுக்கு முறையிலும், சில இடங்களில் தலையில் நீர் வார்க்கும் முறையிலும் திருமுழுக்கு வழங்கப்படும். ஏற்கெனவே திருமுழுக்குப் பெற்ற மக்கள் இந்நேரத்தில் தங்கள் திருமுழுக்கு வாக்குறுதிகளைப் புதுப்பித்துக் கொள்வர். பாவத்தை விட்டுவிட்டு, இயேசு காட்டுகின்ற புதுவழியில் நடப்பதற்கு மக்கள் வாக்களிப்பார்கள். சில வேளைகளில் உறுதிப்பூசுதல் சடங்கும் நிகழும். பொது மன்றாட்டுகள் இறைவேண்டலாக எழுப்பப்படும்.
# பாஸ்கா திருவிழிப்பு

## நற்கருணை வழிபாடு

பின்னர் நற்கருணை வழிபாடு தொடரும். குரு மக்களின் பெயரால் அப்பத்தையும் இரசத்தையும் கடவுளுக்குக் காணிக்கையாக ஒப்புக் கொடுப்பார். கடவுளின் வல்லமையால் அப்பமும் இரசமும் இயேசு கிறிஸ்துவின் உடலும் இரத்தமுமாக மாற்றம் பெறுகின்றன என்று கிறித்தவர் நம்புகின்ற சடங்கு நிகழும். மக்கள் நற்கருணை விருந்தில் கலந்துகொண்டு இறைவனுக்கு நன்றி செலுத்துவர்.  
இவ்வாறு, புனித வியாழனன்று தொடங்கிய "பாஸ்கா முப்பெரும் விழா" நிறைவுபெறும்.
# பாஸ்கா திருவிழிப்பு

## இயேசுவின் உயிர்த்தெழுதல் பற்றிய நற்செய்தி

- லூக்கா 24:1-12
# சாகீர் ஒசைன்

**<big>** சாகீர் ஒசைன்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | 31 | 20 |
| ஓட்டங்கள் | 1477 | 350 |
| துடுப்பாட்ட சராசரி | 26.37 | 20.58 |
| 100கள்/50கள் | 1/9 | -/2 |
| அதிக ஓட்டங்கள் | 101 | 66 |
| பந்து வீச்சுகள் | 66 | 0 |
| இலக்குகள் | இரண்டு | 0 |
| பந்துவீச்சு சராசரி | 33.50 | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 1/9 | - |
| பிடிகள்/ஸ்டம்புகள் | 88/10 | 16/11 |
| Debut: 12 February 2005  
Last appearance: நான்கு April 2007  
Source: கிரிக்கெட் ஆக்கைவ் | } |  |
**சாகீர் ஒசைன் ** (*Saghir Hossain*), பிறப்பு: ஆகத்து 14 1986), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 31 முதல்தர துடுப்பாட்டப் போட்டிகளிலும், 20 ஏ-தர துடுப்பாட்டப் போட்டிகளிலும்
கலந்து கொண்டுள்ளார்.
# சகாதத் ஒசைன்

**<big>** சகாதத் ஒசைன்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | ஒரு | மூன்று |
| ஓட்டங்கள் | ஏழு | 2 |
| துடுப்பாட்ட சராசரி | ஏழு | 2 |
| 100கள்/50கள் | -/- | -/- |
| அதிக ஓட்டங்கள் | ஐந்து | 1* |
| பந்து வீச்சுகள் | 0 | 0 |
| இலக்குகள் | 0 | 0 |
| பந்துவீச்சு சராசரி | - | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | - | - |
| பிடிகள்/ஸ்டம்புகள் | 2/- | 8/- |
| Debut: 11 December 2000  
Last appearance: 23 December 2000  
Source: கிரிக்கெட் ஆக்கைவ் | } |  |
**சகாதத் ஒசைன்** (*Sahadat Hossain*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், 20 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# ஹுமாயன் ரசீத்

**<big>** ஹுமாயன் ரசீத் **</big>**  
| ** துடுப்பாட்ட நடை ** | தெரியப்படவில்லை |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | ஒரு | ஒரு |
| ஓட்டங்கள் | 15 | 0 |
| துடுப்பாட்ட சராசரி | 15 | 0 |
| 100கள்/50கள் | -/- | -/- |
| அதிக ஓட்டங்கள் | 14 | 0 |
| பந்து வீச்சுகள் | 0 | 0 |
| இலக்குகள் | 0 | 0 |
| பந்துவீச்சு சராசரி | - | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | - | - |
| பிடிகள்/ஸ்டம்புகள் | 1/- | 2/- |
| Debut: 2md January, 2001  
Last appearance: ஆறு January, 2001  
Source: கிரிக்கெட் ஆக்கைவ் | } |  |  
**ஹுமாயன் ரசீத்** (*Humayun Rashid*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார்.
# அனுர குமார திசாநாயக்க

** அனுர குமார திசாநாயக்க** (*Anura Kumara Dissanayake*, , பிறப்பு: 24 நவம்பர் 1968), இலங்கை அரசியல்வாதி ஆவார். இவர் 2024 செப்டம்பர் 23 அன்று இலங்கையின் 9-ஆவது நிறைவேற்றதிகாரம் கொண்ட அரசுத்தலைவராகத் தேர்ந்தெடுக்கப்பட்டார். திசாநாயக்கா நாடாளுமன்ற உறுப்பினராக 2000 ஆம் ஆண்டு முதல் பதவியில் இருந்துள்ளார். இவர் 2024 முதல் மக்கள் விடுதலை முன்னணியின் தலைவராகவும், 2019 முதல் தேசிய மக்கள் சக்தியின் தலைவராகவும் உள்ளார். 2019 அரசுத்தலைவர் தேர்தலில் போட்டியிட்டார். 2024 அரசுத்தலைவர் தேர்தலில் ஐக்கிய மக்கள் சக்தியின் வேட்பாளராகப் போட்டியிட்டு ஊழல் எதிர்ப்பாளராகப் பரப்புரை செய்து, தேர்தலில் வெற்றியாளராக வெளிப்பட்டார்  
திசாநாயக்க தனது பள்ளிப் பருவத்திலிருந்தே மக்கள் விடுதலை முன்னணியுடன் தொடர்புடையவராக இருந்தார். 1995-இல் ஜேவிபி அரசியல் தலைமையகத்தில் இணைவதற்கு முன்னர் பல்கலைக்கழகத்தில் மாணவர் அரசியலில் முனைப்புடன் ஈடுபட்டிருந்தார். செப்டம்பர் 2000 முதல் தேசியப் பட்டியலில் இருந்து நியமிக்கப்பட்டோ தேர்ந்தெடுக்கப்பட்டோ நாடாளுமன்ற உறுப்பினராக இருந்து வந்தார். திசாநாயக்க அன்றைய அரசுத்தலைவர் சந்திரிக்கா பண்டாரநாயக்க குமாரதுங்கவின் அமைச்சரவையில் 2004 முதல் 2005 வரை வேளாண்மை, கால்நடைத்துறை, காணி, நீர்வளத்துறை அமைச்சராக இருந்தவர்.
# அனுர குமார திசாநாயக்க

## தொடக்க வாழ்க்கை

அனுர குமார திசாநாயக்க இலங்கையின் மத்திய மாகாணத்தில் மாத்தளை மாவட்டம் கலேவலை என்னும் ஊரில் 1968 நவம்பர் 24 இல் பிறந்தார். இவரது தந்தை ஒரு அலுவலக ஊழியர். இவருக்கு ஒரு சகோதரி உள்ளார்.  
அனுர குமார தனது பள்ளிப்படிப்பை தம்புத்தேகமை காமினி மகா வித்தியாலயத்திலும், தம்புத்தேகமை மத்திய கல்லூரியிலும் கற்றார். தனது பாடசாலையில் இருந்து பல்கலைக்கழகத்திற்குத் தெரிவான முதலாவது மாணவராக இவர் விளங்கினார்.
# அனுர குமார திசாநாயக்க

## அரசியல் வாழ்க்கை

அனுர குமார 1995 இல் சோசலிச மாணவர் சபையின் தேசிய அமைப்பாளராகவும், மக்கள் விடுதலை முன்னணியின் மத்திய செயற்குழு உறுப்பினராகவும் நியமிக்கப்பட்டார். 1998 இல் மவிமு இன் அரசாயத்திற்கு நியமிக்கப்பட்டார். 2005 சூன் 16 இல் அவர் தனது அமைச்சர் பதவியை ராஜினாமா செய்தார், ஜேவிபி தலைவர் அமரசிங்க, அரசுத்தலைவர் குமாரதுங்க அரசின் சர்ச்சைக்குரிய விடுதலைப் புலிகளுடனான வட, கிழக்கு மாகாணங்களின் சுனாமி நிவாரண ஒருங்கிணைப்புப் பொறிமுறையை எதிர்த்து ஐக்கிய மக்கள் சுதந்திரக் கூட்டமைப்பிலிருந்து விலகுவதற்கு மவிமு தலைவர் அமரசிங்க எடுத்த தீர்மானத்தைத் தொடர்ந்து, மற்ற மவிமு அமைச்சர்களுடன் சேர்ந்து அனுரவும் 2005 சூன் 16 இல் தமது அமைச்சுப் பதவிகளைத் துறந்தார். பின்னர் செப்டம்பர் 2015 முதல் திசம்பர் 2018 வரை நாடாளுமன்றத்தில் எதிர்க்கட்சியின் தலைமைக் கொறடாவாகப் பணியாற்றினார்.  
2014 பெப்ரவரி 2 அன்று, ஜே.வி.பி.யின் 17வது தேசிய மாநாட்டின் போது, சோமவன்ச அமரசிங்கவிற்குப் பின், கட்சியின் புதிய தலைவராக அனுர குமார திசாநாயக்க நியமிக்கப்பட்டார்.
# அனுர குமார திசாநாயக்க

## அரசியல் வாழ்க்கை

### 2019 அரசுத்தலைவர் தேர்தல்

2019 ஆகத்து 18 அன்று, ஜே.வி.பி தலைமையிலான அரசியல் கூட்டமைப்பான தேசிய மக்கள் சக்தி, 2019 அரசுத்தலைவர் தேர்தலில் திசாநாயக்க தனது அரசுத்தலைவர் வேட்பாளராக இருப்பார் என்று அறிவித்தது. இத்தேர்தலில் திசாநாயக்க 418,553 (3%) வாக்குகளைப் பெற்று மூன்றாவது இடத்தைப் பெற்றார்.
# அனுர குமார திசாநாயக்க

## அரசியல் வாழ்க்கை

### 2024 அரசுத்தலைவர் தேர்தல்

2023 ஆகத்து 29 அன்று, திசாநாயக்க மீண்டும் 2024 அரசுத்தலைவர் தேர்தலில் போட்டியிடுவார் என்று அறிவித்தது. தொடரும் இலங்கைப் பொருளாதார நெருக்கடியில் முந்தைய அரசாங்கங்களின் அதிருப்தியைப் பெருமளவில் தனது பரப்புரையில் பயன்படுத்தி தேர்தலில் 5,634,915 வாக்குகளைப் பெற்று பெரும் வெற்றியைப் பெற்றார்.
# அனுர குமார திசாநாயக்க

## அரசியல் நிலைப்பாடுகள்

திசாநாயக்க ஒரு மார்க்சியவாதியாகவும், ஒரு நியோ-மார்க்சியவாதியாகவும் என ஊடகங்களில் வர்ணிக்கப்படுகிறார். திசாநாயக்க ஆட்சிக்கு வந்து 45 நாட்களுக்குள் நாடாளுமன்றத்தைக் கலைத்து தனது கொள்கைகளுக்கு பொது ஆணையை பெற்றுத்தருவதாக உறுதியளித்தார். அவர் 2024ஆரசுத்தலைவர் தேர்தலில் ஊழல் எதிர்ப்பு மற்றும் வறுமை எதிர்ப்பு தளத்தில் போட்டியிட்டார். கொழும்பைத் தளமாகக் கொண்ட சந்தை சார்பு சிந்தனைக் குழுவான அட்வக்காட்டா நிறுவனத்தின் தலைமை நிர்வாக அதிகாரி தனநாத் பெர்னாண்டோ என்பவர், திசாநாயக்க "இப்போது வணிக-சார்பு அணுகுமுறை, கட்டணக் கட்டமைப்பை எளிமைப்படுத்துதல், வணிகச் சூழலை மேம்படுத்துதல், வரி நிர்வாகத்தை சீர்திருத்துதல், ஊழலுக்கு முடிவு கட்டுதல் ஆகியவற்றுக்காக வாதிடுகிறார், இருப்பினும், தனியார் துறையை வளர்ச்சியின் இயந்திரமாக நிலைநிறுத்துவது, கடன் பேச்சுவார்த்தைகளில் அவரது நிலைப்பாடு தெளிவாக இல்லை." என்று குறிப்பிடுகிறார்.
# அனுர குமார திசாநாயக்க

## தேர்தல் வரலாறு

**அனுர குமார திசாநாயக்காவின் தேர்தல் வரலாறு**  
| 2004 நாடாளுமன்றம் | குருணாகல் மாவட்டம் | மக்கள் விடுதலை முன்னணி | ஐக்கிய மக்கள் சுதந்திரக் கூட்டணி | align= |
| --- | --- | --- | --- | --- |
| 2015 நாடாளுமன்றம் | கொழும்பு மாவட்டம் |  |  |  |
| 2019 அரசுத்தலைவர் | இலங்கை | தேசிய மக்கள் சக்தி | align= |  |
| 2020 நாடாளுமன்றம் | கொழும்பு மாவட்டம் |  |  |  |
| 2022 அரசுத்தலைவர் | இலங்கை | 3 (E.V) |  |  |
| 2024 அரசுத்தலைவர் | } |  |  |  |
# விக்கிப்பீடியா:உங்களுக்குத் தெரியுமா/மே 04, 2011

- ஜனவரி 28, 1986இல் அமெரிக்காவின் சாலஞ்சர் விண்ணோடம் **விபத்துக்குள்ளானதில்** (படம்) அதில் பயணம் செய்த ஏழு பணிக்குழு உறுப்பினர்களும் உயிர் இழந்தனர்.
- 120 கிமீ நீளமுடைய **ஆட்ரியனின் சுவர்** உரோமைப் பேரரசர் ஆட்ரியனால் பிரிட்டனில் கிபி இரண்டாம் நூற்றாண்டில் கட்டப்பட்டது.
- ஒரு தமிழ்ச் செய்யுளில் ஒன்றுக்கு மேற்பட்ட அடிகளின் இறுதி எழுத்து அல்லது இறுதிச் சொல் ஒத்து வரும்போது அது **இயைபுத் தொடை** என்று அழைக்கப்படுகின்றது.
- உலங்கெங்கும் 63 நாடுகளில் தடை செய்யப்பட்டுள்ள பூச்சிக்கொல்லி **எண்டோசல்ஃபான்** இந்தியாவில் மிக அதிக அளவில் பயன்படுத்தப்படுகிறது.
- 2011 எகிப்திய புரட்சியின் முக்கிய போராட்டக்காரர்களுள் ஒருவரான **வாஇல் ஃஙுனைம்** கூகிள் நிறுவனத்தில் வேலை செய்கிறார்.
# ரிசாத் பதியுதீன்

**ரிசாத் பதியுதீன்** (*Rishad Bathiudeen*, பிறப்பு: நவம்பர் 27, 1972) இலங்கை முசுலிம் அரசியல்வாதியும், நாடாளுமன்ற உறுப்பினரும், முன்னாள் அமைச்சரும் ஆவார். அகில இலங்கை மக்கள் காங்கிரசு கட்சியின் நிறுவனத் தலைவர் ஆவார். இவர் நாடாளுமன்ற உறுப்பினராக வன்னி மாவட்டத்தில் இருந்து 2001 தேர்தலில் தேர்ந்தெடுக்கப்பட்டார். 2004, 2010, 2015, 2020 தேர்தல்களில் மீண்டும் தெரிவானார். மகிந்த ராசபக்ச, மைத்திரிபால சிறிசேன அமைச்சரவைகளில் மீள்குடியேற்றம் மற்றும் அனர்த்த நிவாரண அமைச்சராகவும், கைத்தொழில், வர்த்தகத்துறை அமைச்சராகவும் பதவியில் இருந்தார். ரிசாத் பதியுதீன் மொறட்டுவைப் பல்கலைக்கழகத்தில் படித்து குடிசார் பொறியியலில் தொழிநுட்பத்தில் தேசிய டிப்புளோமா பட்டம் பட்டம் பெற்றவர்.
# ரிசாத் பதியுதீன்

## கைது

2019 அரசுத்தலைவர் தேர்தலின் போது, மீள்குடியேற்ற அமைச்சராக இருந்த ரிஷாட் பதியுதீன், 222 அரசு பேருந்துகள் மூலம் இடம்பெயர்ந்த வாக்காளர்களை மன்னாருக்கு அழைத்துச் சென்றதன் மூலம் தேர்தல் சட்டங்களை மீறியமை மற்றும் அவரது அமைச்சின் கீழிருந்த ரூபா 95 இலட்சத்திற்கும் அதிகமான நிதியை முறைகேடாக பயன்பத்தியமை ஆகிய குற்றச்சாட்டுகளின் பேரில், பதியுதீன் மீது குற்றம்சாட்டப்பட்டு, 2020 அக்டோபர் 19 இல் அவரது தெகிவளை வீட்டில் வைத்து கைது செய்யப்பட்டார். பின்னர் 2020 நவம்பர் 25 இல் பிணையில் விடுவிக்கப்பட்டார்.  
2021 ஏப்ரல் 24 அதிகாலையில் 2019 உயிர்த்த ஞாயிறு தாக்குதல்களுடன் தொடர்புடையவர்களுக்கு உதவினார்கள் என்ற குற்றச்சாட்டின் அடிப்படையில், ரிசாட் பதியுதீனும், அவரது சகோதரர் ரியாச் பதியுதீனும் குற்றப் புலனாய்வுத் துறையினரால் அவர்களது வீடுகளில் வைத்துக் கைது செய்யப்பட்டனர்.
# ரிசாத் பதியுதீன்

## 2021 மலையகப் பெண்கள் மரணத்தில்

இவரது வீட்டில் பணிப்பெண்களாக இருந்த மலையகத் தமிழ்ப் பெண்களின் மரணத்தில் இவரது குடும்பத்தினரை 23 சூலை 2021 அன்று காவல்துறை விசாரனைக்கு ஆட்படுத்தப்பட்டனர்.
# நவீன் திசாநாயக்க

**நவீன் திசாநாயக்க ** (Navin Dissanayake, பிறப்பு: செப்டம்பர் 9 1969), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் நுவரெலியா மாவட்டத்திலிருந்து மக்களால் தெரிவு செய்யப்பட்ட உறுப்பினர். பொது முகாமைத்துவ கட்டமைப்பு அமைச்சர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று பெருந்தோட்ட அபிவிருத்தி அமைச்சராக நியமிக்கப்பட்டார்.
# நவீன் திசாநாயக்க

## வாழ்க்கைக் குறிப்பு

45, எல்பிரட் ஹவுஸ் கார்ட்ன், கொழும்பு 03 இல் வசிக்கும் இவர் பௌத்தம்மதத்தைச் சேர்ந்தவர்.
- நவீன் திசாநாயக்க
# ஆட்ரியனின் சுவர்

**ஆட்ரியனின் சுவர்** (*Hadrian's Wall*, ஹாட்ரியனின் சுவர்) எனப்படுவது வடக்குப் பிரித்தானியாவில் கிபி 122 இல் உரோமர்களால் கட்டப்பபட்ட ஒரு இராணுவத் தடுப்புச் சுவர் அமைப்பாகும். இதை ஏட்ரியன் எனப்படும் உரோமப் பேரரசன் கட்டினான். வட பிரித்தானியாவில் பிற்காலத்தில் இதே போன்ற அந்தனி சுவர் எனப்படும் சுவரும் அமைக்கப்பட்டது. அக்காலத்தில் உரோமப் படைகளுக்கு எதிரான தாக்குதலைத் தடுக்கப் பயன்பட்டாலும் இச்சுவரில் உள்ள கதவுகள் மூலம் பயனிக்கும் வியாபாரிகளிடம் வரி போன்றவற்றை வசூலிக்கவும் இந்தச் சுவர் வசதியாக அமைந்துள்ளது.  
இந்தச் சுவரின் பெரும் பகுதி இன்றும் முன்பு இருந்தது போல உள்ளதைக் காணலாம். வட பிரித்தானியாவில் இன்று இந்தச் சுவரின் எச்சங்கள் பிரபலமாக ஒரு உல்லாசப் பயணிகளைக் கவரும் இடமாக மாறியுள்ளது. 1987 இல் யுனெஸ்கோ நிறுவனம் இந்தச் சுவர் அமைந்த பகுதியை உலகப் பாரம்பரியக் களமாக அறிவித்தது.  
கி.பி 122 இல் ஆரம்பிக்கப்பட்ட இந்தச் சுவரின் கட்டுமானப் பணிகள் ஏறத்தாழ ஆறு ஆண்டுகள் நீடித்தது. கிழக்குப் பக்கமாக ஆரம்பித்த கட்டுமானப்பணி மேற்கு நோக்கி நகர ஆரம்பித்தது. ஹேட்ரியன் சுவர் சுமார் 120 கி.மீ நீளமாக இருப்பதுடன் அகலமானது அருகில் கட்டுமானத்திற்கு பொருட்கள் கிடைக்கும் தன்மையைப் பொறுத்து மாறுபட்டு உள்ளது.  
இந்தச் சுவர் கட்டப்பட்டதற்கான மெய்யான வரலாற்று ஆவணங்கள் ஏதும் இல்லாத போதும் பல்வேறு காரணங்கள் வரலாற்று ஆசிரியர்களால் முன் வைக்கப்படுகின்றன. ஜரோ எனும் இடத்தில் எடுக்கப்பட்ட கல்வெட்டின் படி கி.பி 119 இல் ஆட்ரியனின் பிரித்தானியப் பயணத்திற்கு முன்னரே இந்தச் சுவரை நிர்மாணிக்கத் தீர்மானித்ததாகத் தெரிகின்றது. இதன்படி இராச்சியத்தை ஒருங்கிணைக்கக் கடவுள் கட்டளைப்படி இந்தச் சுவர் அமைக்கப்பட்டதாகக் கூறப்படுகின்றது. கி.பி 122 இல் ஆட்ரியன் பிரித்தானியாவிற்குப் பயணித்த போது இந்தச் சுவரின் கட்டுமானப் பணிகளைப் பார்வையிடுவதும் அவர் நிகழ்ச்சி நிரலில் இருந்தமை குறிப்பிடத்தக்கது.  
சுவரில் பாதுகாப்புப் பணிக்காக ரோமப் பேரரசின் படையணியான லீஜனயர் அல்லாத படைவீரர்களும் பயன்படுத்தப்பட்டுள்ளனர். சுமார் 9000 வீரர்கள் இந்தச் சுவரில் பணியாற்றியுள்ளதுடன் இவர்களில் காலாட்படை, குதிரைப்படைகளும் உள்ளடங்கும்.
# ஆட்ரியனின் சுவர்

## தொல்பொருட்கள்

ஆட்ரியனின் சுவர் அருகே நடைபெற்ற அகழ்வாராய்ச்சியில் எட்டு பெரிய தோல் காலணிகளைக் கண்டுபிடித்துள்ளனர். ஒவ்வொன்றும் 11.8 அங்குலங்களுக்கு மேல் நீளம் கொண்டது. இவைகள் ரோமானிய வீரர்கள் தங்கள் குப்பைகளை கொட்டுவதாக அறியப்பட்ட ஒரு தற்காப்பு பள்ளத்தை ஆராய்ந்தபோது ஆராய்ச்சியாளர்கள் பெரிய காலணியைக் கண்டுபிடித்தனர். அந்த காலணியின் அடிப்பகுதி 12.6 அங்குல நீளம் கொண்டது. மாட்டுத் தோலால் ஆன காலணிகளின் அடிப்புறத்தில் இரும்பு கொக்கிகளால் பிணைக்கப்பட்டு இருந்தது.
# எஸ். பி. திசாநாயக்க

**எஸ். பி. திசாநாயக்கா** (*S. B. Dissanayake*, பிறப்பு: செப்டம்பர் 18 1951), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் கண்டிமாவட்டத்திலிருந்து மக்களால் தெரிவு செய்யப்பட்ட உறுப்பினர். உயர்கல்வி அமைச்சர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று சமூகநலத் துறை அமைச்சராக நியமிக்கப்பட்டார்.
# எஸ். பி. திசாநாயக்க

## வாழ்க்கைக் குறிப்பு

மதன்வல, ஹங்குராங்கெத்தையில் வசிக்கும் இவர், பௌத்தமதத்தைச் சேர்ந்தவர்.  
- எஸ். பி. திசாநாயக்கா
# டிரேவியன்

**டிரேவியன்** (*Travian*) எனப்படுவது இணைய உலாவியில் பல பயனர்கள் விளையாடும் ஒரு கணினி விளையாட்டாகும். சேர்மனியைச் சேர்ந்த ட்ரேவியன் கேம்ஸ் எனும் நிறுவனம் இந்த விளையாட்டை உருவாக்கியது. கணனி விளையாட்டின் பின்புலம் பண்டைய உரோம நாகரீகத்தைச் சார்ந்து உருவாக்கப்பட்டுள்ளது. ஆரம்பகாலத்தில் நகர்பேசிகளில் விளையாடுவதற்கான ஆதரவு இந்தக் கணனி விளையாட்டிற்கு இருந்தாலும் பிற்காலத்தில் ஜாவா சார்ந்த இந்த நகர்பேசி மென்பெருள் தயாரிப்பு கைவிடப்பட்டது. ஆயினும் தொடர்ந்தும் உலாவி சார்ந்த விளையாட்டு பி.எச்.பி எனும் இணையத்தள வடிவமைப்பு மொழி மூலம் தொடர்ந்து விரிவாக்கப்படுகின்றது.
# டிரேவியன்

## விளையாட்டு அமைப்பு

விளையாட்டில் ஆரம்பத்தில் ஒவரு பயனரும் உரோமம், கோல் அல்லது டியோட்டன் கிராமம் ஒன்றிற்குத் தலைவராக நியமிக்கப்படுவார். கிராமத்தின் வளர்ச்சிக்காக பயனர் தொடர்ந்து செயற்படவேண்டும். புதிய கட்டடங்கள், களிமண், கோதுமை, இரும்பு போன்றவற்றை உற்பத்தி செய்கின்ற செயலமைப்பையும் இந்த விளையாட்டு வழங்குகின்றது. தயாரித்த வளங்கள் மூலம் புதிய கட்டடங்களை அமைத்துக் கொள்ளலாம்.  
ஒவொரு இனத்தவரும் வெவ்வேறு வகையான படை அமைப்புகளைக் கொண்டிருந்தாலும் விளையாட்டில் எல்லா இனத்தவரும் ஒரே மாதிராயான கட்டட அமைப்பைப் பயன்படுத்துகின்றனர்.  
இதைவிட விளையாட்டில் சில பயனர்கள் சேர்ந்து கூட்டமைப்பை ஏற்படுத்திக் கொள்ளலாம். இந்தக் கூட்டமைப்பின் மூலம் எதிரிப் பயனர்களின் கிராமங்களைத் தாக்கி அழித்தல் அல்லது உள்வரும் தாக்குதல்களை முறியடிக்க முடிகின்றது.
# டிரேவியன்

## பதிப்புகள்

**="1"**  
| Version | Date |  |
| --- | --- | --- |
| 1 | 5 செப்டம்பர் 2004 |  |
| 2 | 12 மார்ச் 2005 |  |
| 3 | 30 ஜூன் 2006 |  |
| 3.5 | 3 பெப்ரவரி 2009 |  |
| 3.6 | 4 நவம்பர் 2009 |  |
| 4 | 16 பெப்ரவரி 2011 | } |
| நிறம் | பொருள் |  |
| --- | --- | --- |
| சிவப்பு | பழைய பதிப்பு |  |
| மஞ்சள் | பழைய பதிப்பு, நிறுவன ஆதரவுண்டு |  |
| பச்சை | அண்மைய பதிப்பு (ஆங்கிலம்) |  |
| வெளிர் நீலம் | அண்மைய பதிப்பு (ஆங்கிலம் தவிர்த்த ஏனைய மொழிகள்) |  |
| ஊதா | திட்டமிடப்பட்டுள்ளது | } |
|}
# டிரேவியன்

## தானியங்கிகள்

இந்த விளையாட்டில் தானியங்கிகள் மூலம் பயனர்கள் தங்கள் விளையாட்டு சார்ந்த செயற்பாடுகளைச் செய்யக்கூடியதாக இருந்தாலும் டிரேவியன் கேம்ஸ் இந்த நடவடிக்கையை தவிர்க்குமாறு வேண்டுகின்றது. தானியங்கிகளைப் பயன்படுத்தும் பயனர்கள் மீத ஒழுக்காற்று நடவடிக்கையும் எடுக்கப்படுகின்றது. டிரேவியன் தளத்தில் தானியங்கிகள் (bots) விளையாட்டில் சட்டபூர்வமற்றது எனக் கூறுகின்றது.
# மனப்பாடம் செய்தல்

**மனப்பாடம் செய்தல்** (*Rote learning*) ஒரு கற்கும் முறை ஆகும். இந்த முறையில் கற்பவர் திரும்ப-திரும்ப, கற்க வேண்டியதைக் கேட்பார் அல்லது படிப்பார். நினைவாற்றல் இந்த முறையின் அடிப்படை ஆகும்.
# மனப்பாடம் செய்தல்

## மனப்பாடம் செய்தலும் புத்தியை தீட்டி யோசித்தலும்

மனப்பாடம் செய்தல் படித்த அல்லது கேட்ட ஒன்றை நினைவுக்கு கொண்டு வர மிகவும் பயன்படும். எடுத்துக்காட்டாக இது தொலைபேசி எண்ணை நினைவுக்கு கொண்டு வரும். இந்த முறை அடிப்படை கற்றலுக்கு மிகவும் பயன்படும். இது சிறு வயதில் பெருக்கல் அட்டை, எழுத்துக்கள், எண்கள் ஆகியவற்றை கற்க இன்றியமையாததாகும். கணித வாய்ப்பாடுகளையும், வேதியியல் வாய்ப்பாடுகளையும் நினைவுக்கு கொண்டு வர இம்முறை பயன்படுகிறது. புதிய பாடத்திட்டங்கள் இந்த வாய்பாடுகள் எவ்வாறு வருகின்றன என்று மாணவர்கள் அறிய வழி வகுக்கின்றன. இந்த முறை ஒரு பாடத்தை அடிப்படையாக கற்க பயன்படுகிறது; ஆனால் பாடத்தின் ஆழத்தில் சென்று படிக்க பயன்படுவதில்லை. மனப்பாடம் செய்தவர்கள் தாங்கள் எழுதியதை அல்லது படித்ததை புரிந்து கொண்டதாக தவறான கண்ணோட்டம் கொள்ள வாய்ப்புள்ளது. இந்த முறை மேலைநாடுகளின் புதிய பாட திட்டங்களில் தவிர்க்க முயற்சிக்கப்பட்டாலும் கணிதத்தில் மனப்பாடத்திற்கு அவசியம் இருப்பது ஏற்கப்பட்டுள்ளது.  
நிறைய தகவல்களை மனப்பாடமாக வைத்திருப்போர் நல்ல முறையில் முடிவுகள் எடுக்கும் திறமை வாய்ந்தோராக உள்ளனர் என்ற கருத்தும் முன்வைக்கப்படுகின்றது. உதாரணமாக தமிழக முன்னாள் முதல்வர் காமராஜரின் முடிவெடுக்கும் திறமைக்கு அவரது சிறந்த மனப்பாடத்திறமை காரணமாகக் கூறப்படுகின்றது.  
பாடல் முறையில் அமைந்திருக்கும் கணித சூத்திரங்கள், சிற்ப சாத்திரங்கள், வர்ம சூத்திரங்கள், களரி அடி முறைகள் என பலவும் மனப்பாடம் செய்ய முற்காலத்தில் சுலபமாக இருந்ததால் நினைவுக்குக் கொணர எளிதாக அமைந்தன.ஆங்கிலேயரின் உரைநடைக் கல்விமுறை இத்திறமையை வழக்கொழித்தது எனும் குற்றச்சாட்டும் உள்ளது.
# மனப்பாடம் செய்தல்

## நாடுகளும் கலாச்சாரங்களும் பின்பற்றுபவை

இந்த மனப்பாடம் செய்தல் முறை இந்தியா,பிரேசில்,பாகிஸ்தான்,சீனா,மலேசியா,சிங்கப்பூர்,ஜப்பான்,ரோமானியா,இத்தாலி,துருக்கி ஆகிய நாடுகளின் பள்ளிகளில் பின்பற்றப்படுகிறது. இந்த நாடுகளில் உள்ள மாணவர்கள் உலக அளவில் நடக்கும் தேர்வுகளில் நல்ல மதிப்பெண்களை பெறுவர்.சீனாவில் இந்த முறை மிகவும் பாராட்டப்படும்.  
இந்த முறை பல நாடுகளில் பாராடப்பட்டவை ஆகும். இது சீனாவிலும் ஜெர்மனியிலும் அறிவு மாணவர்கள் மீது தள்ளும் முறை என்று குறிப்பிடப்படுகிறது. இதற்கு பிரெஞ்சிலும் சிறப்பு பெயர் உண்டு.  
இந்த முறை இந்தியாவில் மிகுதியாக பின்பற்றப்படுகிறது. குறிப்பாக மாணவர்கள் பெருக்கம் அட்டைகளையும், பாடல்களையும் படிக்க வேண்டும். உதாரணத்திற்கு, தமிழ் மாணவர்கள் திருக்குறளை மனப்பாடம் செய்ய வேண்டும்.
# மனப்பாடம் செய்தல்

## மனப்பாடம் முறையை ஒழிக்க எடுத்த நடவடிக்கைகள்

### அமெரிக்கா

அமெரிக்காவில் என்.சி.டி.எம்(NCTM) என்ற அரசாங்க உறுப்பு தம் மாணக்கர்கள் சுறுசுறுப்பாக கற்கவும், நன்றாக ஆராயவும் வழி வகுக்கின்றன. கணிதத்திலும் அறிவியலிலும் பெருக்கல் அட்டைகளையும், நீர் கொதிக்கும் வெப்பம் ஆகியவற்றை மாணவர்கள் மனப்பாடம் செய்ய வேண்டுமா என்ற கேள்வி நீடித்து வருகிறது.
# மனப்பாடம் செய்தல்

## மனப்பாடம் முறையை ஒழிக்க எடுத்த நடவடிக்கைகள்

### இந்தியா

2009 ஆம் ஆண்டு இறுதியில் 3 இடியட்ஸ் என்ற படம் வெளியானது. இதில் இந்திய நாட்டின் கல்வி பிரச்சனைகள் காட்டப்பட்டன. இதைத் தொடர்ந்து மத்திய மந்திரியான கபில் சிபல் பல நடவடிக்கைகளை எடுத்தார். குறிப்பாக சி.பி.எஸ்.சி(CBSE) என்ற மத்திய பாடத் திட்டத்தில் பல மாற்றங்களை மனப்பாடம் முறையை ஒழிக்கக் கொண்டு வந்தார். ஆனாலும், இம்முறைகள் இந்திய மாநில பாடத்திட்டங்களில் குறைவான மாற்றங்களையே கண்டன.
# மனப்பாடம் செய்தல்

## மதங்கள்

இம்முறை பல மதங்களில் இடம் பெறுகின்றது. இந்திய மதங்களான இந்து மதத்திலும், புத்த மதத்திலும் இடம் பெறுகின்றது. முஸ்லிம் மாணவர்கள் இம்முறையில் குரானை கற்கின்றனர். யூதர்களும், கிறிஸ்துவர்களும் இம்முறையில் தங்கள் மதப்புதங்கங்களைக் கற்கின்றனர். இம்முறை புத்தகங்கள் தோன்றியதற்கு முன் மத சட்டங்களையும், தகவல்களையும் ஒரு தலைமுறையிலிருந்து அடுத்த தலைமுறைக்கு கொண்டு செல்ல வழி வகுத்தது.
# மனப்பாடம் செய்தல்

## கணிதம்

இம்முறை கணித வாய்ப்பாடுகளை கற்க மிகவும் பயன்படுகின்றன. குறிப்பாக மனப்பாடம் செய்தலும், புத்தியைத் தீட்டி யோசித்தலும், அவற்றால் பெற்ற முடிவுகளும், கணித பாடத்தை முழுமையாக கற்க இன்றியமையாததாகக் கருதப்படுகின்றன.
# மனப்பாடம் செய்தல்

## இசை

வேதங்களும்,வேதத்தின் பகுதியான உபநிடதங்களும், தமிழ் இலக்கியங்களும் இம்முறையில் கற்கப்பட்டன. ஒரு இசையை தொடர்ந்து கேட்டால் அந்த இசை கேட்பவர் மனதில் பதிந்து விடும்.
# விக்கிப்பீடியா:கைப்பாவை

- விக்கிப்பீடியாவில் ஒரு பயனர் ஒரு கணக்கை மட்டுமே பயன்படுத்தி பங்களிக்க வேண்டும்.
- இவ்விதிக்கு கீழ்காணும் விதிவிலக்குகள் உண்டு:  
:#தானியங்கி ஓட்டத்துக்காக தனிக்கணக்கு தொடங்கலாம்
:#குறிப்பிட்ட ஒரு திட்டத்தில் மட்டும் பங்கு பெற தனி கணக்கு தேவையெனில் தொடங்கிப் பயன்படுத்தலாம்
:#கணினி/இணையப் பாதுகாப்பு குறைந்த வெளிச்சூழல்களிலும், பொதுக் கணினிகளில் இருந்தும் பங்களிக்க தனிக்கணக்கு தொடங்கலாம்.
:#பழைய கணக்கின் கடவுச்சொல் தொலைந்து போய், மீட்டெடுக்க முடியவில்லையெனில் புதுக்கணக்கு தொடங்கலாம்.
:#சர்ச்சைக்குரிய தலைப்புகளைத் தொகுப்பது வெளியில் தெரிந்தால் உயிர், உடைமை, நற்பெயர் போன்றவற்றுக்கு ஊறு விளையும் எனக் கருதினால், வேறு கணக்கு கொண்டு தொகுக்கலாம்  
- ஆனால் மேற்சொன்ன விதிவிலக்குகளில் பழைய/முதன்மை கணக்கு என்ன என்பதைத் தெளிவாக பயனர் பக்கத்திலோ வெளிப்படையாகவோ, நிருவாகிகளுக்கோ குறிப்பிட/தெரியப்படுத்த வேண்டும்.  
- பங்களிப்பாளர் யார் என்பதை மறைக்க புகுபதிகை செய்யாமல் ஐபி முகவரியாகத் தொகுப்பதையும் தவிர்க்க வேண்டும்.  
- ஒரு கருத்தினை பலர் ஆதரிக்கின்றனர் என்ற பிம்பத்தை உருவாக்க வேறு கணக்குகளை உருவாக்குவதைத் தவிர்க்க வேண்டும்  
- ஒரு கருத்தினை பலர் ஆதரிக்கின்றனர் என்று காட்ட விக்கிக்கு வெளியில் பரப்புரை செய்து ஆள் திரட்டி வருவதைத் தவிர்க்க வேண்டும்.  
- எக்காரணத்தினாலோ கணக்கு தடை செய்யப்பட்டால், தடையை மீறுவதற்கு இன்னொரு கணக்கை உருவாக்கக் கூடாது. தடையை விலக்க விண்ணப்பித்தோ அல்லது தடை நீங்கும் வரை காத்திருந்த பின்னரோ மீண்டும் பங்களிக்கலாம்.  
- மேற்குறிப்பிட்ட விதிகளை மீறி ஒருவர் உருவாக்கும் பிற கணக்குகள் “கைப்பாவைகள்” (Sockpuppets) எனப்படும். உருவாக்குபவர் “ஆட்டுவிப்பவர்” (Sockmaster) என அழைக்கப்படுவார். தனக்கு ஆதரவாக ஆட்டுவிப்பவர் திரட்டி வரும் வெளியாட்கள் “கையாட்கள்” (Meatpuppets) எனப்படுவர்.  
- செயல்பாடுகள் மூலமாகவோ, பயனர் சோதனை (checkuser) மூலமாகவோ ஒருவர் பல கணக்குகளை பயன்படுத்துகிறார் என்பதைக் கண்டறிந்தால், கைப்பாவை மற்றும் கையாள் கணக்குகள் முடிவிலியாகத் தடைசெய்யப்படும்; ஆட்டுவிப்பவர் முதலில் ஒரு வார காலத்துக்கு தடை செய்யப்படுவார். தொடர்ந்து கைப்பாவைகளை உருவாக்கினால் அவரது தடை முடிவிலியாக்கப்படும்.  
- கைப்பாவை கணக்கின் மூலம் எழுதிய பேச்சுப் பக்க உரையாடல்களை கோடிட்டு அடித்துக் காட்டலாம். வேண்டுமானால், அவ்வுரையாடல் விக்கிப்பீடியா நெறிமுறைகளுக்கு உட்பட்டு இருக்குமேயானால், கைப்பாவை கணக்கை இயக்கிய பயனர் தனது உண்மையான பயனர் கணக்கின் மூலம் வந்து அக்கருத்துகளை மீளப் பதியலாம்.  
- கைப்பாவைகளை உருவாக்கி விசமத்தனம் செய்ததற்காக தடை செய்யப்பட்ட ஒருவர் விக்கி சமூகத்துக்கு விண்ணப்பித்து, அவர் மீண்டும் விசமச் செயல்களை செய்ய மாட்டார் என்று சமூகத்தினிடையே ஒருமித்த கருத்தேற்பட்டால் அவரது தடை நீக்கப்பட்டு மீண்டும் பங்களிக்க அனுமதிக்கப்படுவார்.
# விக்கிப்பீடியா:கைப்பாவை

## ஒரே IP-ஐ பகிர்தல்

குடும்பத்தினரோ, நண்பர்களோ அல்லது விடுதியில் உடன் தங்கியிருப்போரோ ஒரே IP-ஐ பயன்படுத்தும் வேலைகளில்:
- ஒரே IP-ஐ பயன்படுத்தும் இரு பயனர் கணக்குகள் தங்களுக்கு இடையே உள்ள தொடர்பை தங்களின் பயனர் பக்கத்தில் வெளிப்படுத்த வேண்டும். (இதை கொண்டு செய்யலாம்.)
- இரு கணக்குகளும் ஒரே நோக்கோடு தொகுப்பது, விவாதங்களில் பங்கேற்பது, சச்சரவுகள் ஏற்படின் ஒருவரை ஒருவர் ஆதரிப்பது போன்றவற்றைத் தவிர்க்கவேண்டும்.
- தொகுப்பு எச்சரிக்கை (edit warring) விடுவது குறித்த நடைமுறை விதிகளின் கீழ் இக்கணக்குகள் ஒரேகணக்காகக் கருதப்படும்.
- ஒரு கணக்கிற்கு எச்சரிக்கை விடுக்கப்பட்ட (edit warring) அதே செயலை மற்றக் கணக்கும் செய்வதை தவிற்க வேண்டும். இவ்விதியினை மீறினால் இக்கணக்குகள் கைப்பவையாகக் கருதப்படும்.
- தங்களுக்கு இடையே உள்ள தொடர்பை வெளிப்படுத்த விரும்பாதோர் ஒரே துறைசார் கட்டுரைகளைத் தொகுப்பதையோ அல்லது சச்சரவுகளின் விவாதங்களில் பங்கேற்பதையோ தவிர்க்கவேண்டும்.
# வாஇல் குனைம்

**வேயில் ஓனிம் (வாஇல் ஃஙுனைம்)** (*Wael Ghonim*, , பிற எழுத்துப்பெயர்புகள்: *Ghoneim, Ghonaim*) (பிறப்பு: எகிப்தின் கெய்ரோவில் 23 திசம்பர் 1980) ஓர் பன்னாட்டு செயல்திறனாளர், கணினி பொறியாளர் மற்றும் சனவரி 2010 முதல் கூகிள் நிறுவனத்தின் கிழக்கு மற்றும் வடக்கு ஆப்பிரிக்காவின் விற்பனை சாற்றுதலுக்கு தலைவர் ஆவார்.  
2011ஆம் ஆண்டு எகிப்திய எழுச்சிக்கு வித்திட்ட காரணங்களில் ஒன்றாக அமைந்த "நாங்கள் அனைவரும் கலீத் சயீத்" என்ற ஃபேஸ்புக் பக்கத்திற்கு அவரே நிர்வாகி என்ற காரணத்தால் பதினோரு நாட்கள் காவலில் வைக்கப்பட்டு துன்புறுத்தப்பட்டார். இதனை விவரித்த அவரது உணர்ச்சிமிகு நேர்காணல் மூலம் மக்களாட்சி புரட்சி புத்துயிர் பெற்று பன்னாட்டளவில் பாராட்டப்படலானார். அமெரிக்காவின் *டயம்* என்ற பத்திரிகையின் 2011இல் உலகின் மிகப்பிரபலமான 100 நபர்கள் பட்டியலில் முதலிடம் வகிக்கின்றார்.
# இரையகக் குடலியவியல்

**இரையகக் குடலியவியல்** (*Gastroenterology*) என்பது மருத்துவத்தின் ஒரு பிரிவாகும், சமிபாட்டுத்தொகுதி, அதன் நோய்கள் பற்றிய கல்வியறிவு, பயிற்சி இப்பிரிவின் கீழ் வழங்கப்படுகின்றது. இப்பிரிவில் சிறப்புப் பயிற்சிபெற்ற மருத்துவர் **இரையகக் குடலியவியலாளர்** (gastroenterologist) என அழைக்கப்படுகின்றார்.  
வாயில் இருந்து குதம் வரையான இரையகக் குடலியப் பாதையில் ஏற்படும் சமிபாட்டுத்தொகுதி நோய்கள் பற்றிய சிறப்புப் பயிற்சியை மருத்துவத்தில் பட்டம் பெற்றவர்கள் மேலதிகமாகப் பெறுகின்றனர். அடிப்படை மருத்துவக் கல்வியின் காலம் நாடுகளைப் பொறுத்தவரை மாறுபடுகின்றது, இது பொதுவாக ஐந்து வருடம் தொடக்கம் எட்டு வருடங்கள் வரை நீடிக்கும். இந்த அடிப்படை மருத்துவக் கல்வியில் தேர்ச்சி பெற்று மருத்துவக்கலாநிதி (MBBS, MD) பட்டம் பெற்றவர்கள் மேலும் சிறப்பாக ஒரு குறிப்பிட்ட துறையில் பயிற்சி பெறுவதுண்டு. இரையகக் குடலியவியல் துறையில் பயிற்சி பெறும் ஒரு மருத்துவர் ஒருவருடம் உள்ளகப் பயிற்சிக் காலம் முடிவடைந்ததும் மேலும் இரண்டு அல்லது மூன்று வருடங்களுக்கு சிறப்புப் பயிற்சியைத் தொடருவர். சில சந்தர்ப்பங்களில் ஒருவருடம் உள்ளகப் பயிற்சிக் காலத்தில் இருந்தே இரையகக் குடலியவியல் கற்கத் தொடங்குவதும் உண்டு, இச்சந்தர்ப்பத்தில் மேலும் இரண்டு வருடங்கள் மருத்துவர் பயிற்சி பெற வேண்டியிருக்கும். இரையகக் குடலியவியலில் அறுவைச்சிகிச்சை புரிவோர் இவற்றுள் உள்ளடங்க மாட்டார்கள், அறுவைச்சிகிச்சை பயிலுவது பிறிதொரு துறையாகும்.
# நெடுந்தீவுக் கோட்டை

**நெடுந்தீவுக் கோட்டை** யாழ்ப்பாண மாவட்டத்தைச் சேர்ந்த நெடுந்தீவு என்னும் தீவில் அமைந்துள்ளது. யாழ்ப்பாணக் குடாநாட்டின் கரைக்கு அப்பால் மேற்குத் திசையில் அமைந்துள்ள 13 தீவுகளில் மிகப் பெரியதும், குடாநாட்டில் இருந்து கூடிய தொலைவில் அமைந்திருப்பதும் நெடுந்தீவே ஆகும். நெடுந்தீவின் வடக்குக் கரையோரத்தில், சிறிய கடற்கலங்கள் பயன்படுத்தும் இறங்குதுறை ஒன்றுக்கு அருகில் இக்கோட்டை அமைந்துள்ளது. 2004ஆம் ஆண்டின் நிலவரப்படி இக்கோட்டை அழிந்த நிலையில் இடிபாடுகளாகவே காணப்படுகின்றது. இது முருகைக் கற்களால் கட்டப்பட்டுள்ளது.
# ஊர்காவற்றுறைக் கோட்டை

**ஊர்காவற்றுறைக் கோட்டை** யாழ்ப்பாண மாவட்டத்தைச் சேர்ந்த வேலணைத்தீவு என்னும் தீவின் ஒரு பகுதியாக அமைந்துள்ள ஊர்காவற்றுறையில் அமைந்துள்ளது. யாழ்ப்பாணக் குடாநாட்டின் கரைக்கு அப்பால் மேற்குத் திசையில் அமைந்துள்ள 13 தீவுகளில் ஒன்றே வேலணைத்தீவு. கோட்டை தீவின் வடக்கு முனையை அண்டிய கரையோரத்தில், பாக்கு நீரிணைப்பகுதியில் இருந்து யாழ்ப்பாணத்தை அண்டிய நீரேரிக்குள் நுழையும் ஒடுங்கிய கடற் பகுதிக்கு அருகில் அமைந்துள்ளது. 2004 ஆம் ஆண்டின் நிலவரப்படி இக்கோட்டை அழிந்த நிலையில் உள்ளது. சில இடிபாடுகளே எஞ்சியுள்ளன. இக்கோட்டை முதலில் போத்துக்கீசரால் கட்டப்பட்டது. பின்னர் யாழ்ப்பாணம் ஒல்லாந்தரால் கைப்பற்றப்பட்ட போது ஊர்காவற்றுறைக் கோட்டையும் ஒல்லாந்தர் வசமானது.
# ஆரியப்படை

ஆரியர் படை சங்ககாலத்தில் தமிழ்நாட்டுக்கு வந்து தாக்கியது. இதனை ஆரியப்படை எனவும் குறிப்பிட்டனர்.
- வல்லம் என்னும் ஊரில் தாக்கிய ஆரியப் படையைச் சோழர்கள் தோற்றோடச் செய்தனர்.
- முள்ளூர் என்னுமிடத்தில் தாக்கிய ஆரியர் படையை மலையமான் திருமுடிக்காரி வேல் கொண்டு தாக்கி ஓடச் செய்தான்.
இவை இரண்டும் பண்டைய தமிழகத்தின் கிழக்குப்பகுதியில் நடந்த தாக்குதல்கள்.  
இவற்றைப் போலப் பாண்டிய நாட்டில் நிகழ்ந்த தாக்குதலை முறியடித்தவன் ஆரியப்படை கடந்த நெடுஞ்செழியன்.
- மோரியர் தாக்கத்துக்கு மோகூர் பணியவில்லை எனபதை இங்கு நினைவுபடுத்திக் கொள்வது நலம்.
# சென்னை முற்றுகை

**சென்னை முற்றுகை** என்பது பிரித்தானியக் கட்டுப்பாட்டில் இருந்த சென்னையை தங்கள் கட்டுபாட்டுக்கு கொண்டுவர பிரெஞ்சு படைகள் டிசம்பர் 1758 முதல் பெப்ரவரி 1759 வரை, லல்லி தலைமையில் நடத்திய முற்றுகைப் போராகும். இது ஏழு ஆண்டுப் போரின் போது நடந்த போராகும். பிரித்தானியப் படைகள் வெற்றிகரமாக இந்த முற்றுகையை எதிர்கொண்டனர். இந்தப் போரில் சென்னை நகரைப் பாதுகாக்க பிரித்தானியப் படையினர் 26,554 (பறையர் ரெஜிமெண்ட் உட்பட) பீரங்கிக் குண்டுகளையும் 200,000 தோட்டாக்களையும் பயன்படுத்தினர். சென்னைப் பட்டினத்தைக் கைப்பற்றத் தவறியமை பிரெஞ்சுப் படையின் இந்திய நுழைவுக்குப் பெரும் பின்னடைவாக அமைந்ததுடன் பின்னாளில் நடைபெற்ற வந்தவாசிப் போருக்கும் பின்னடைவை ஏற்படுத்தியது.
# சென்னை முற்றுகை

## பின்னணி

பிரித்தானியாவும் பிரான்சும் இந்தியாவில் தமது குடியேற்ற ஆதிக்கத்தைச் செலுத்த பெரும் போட்டி போட்டனர். 1746இல் பிரஞ்சுப் படையினர் சென்னைச் சமரில் வெற்றியடைந்து பிரித்தானியாவிடம் இருந்து சென்னைப் பட்டினத்தைக் கைப்பற்றிக்கொண்டனர். ஆயினும் 1748 இல் மீளவும் சென்னைப் பட்டினம் பிரித்தானியர் வசமானது. 1757 காலப்பகுதியில் பிரித்தானியாவின் ஆதிக்கம் ஓங்கத் தொடங்கியது. இதற்கு முக்கிய காரணமாக ராபர்ட் கிளைவ் பெற்றுக்கொடுத்த வெற்றிகள் குறிப்பிடப்படுகின்றது. 1758இல் பிரெஞ்சுப் படையணி புதுச்சேரியை லல்லி தலைமயில் வந்து அடைந்தது. வந்தடைந்த படையணி புனித டேவிட் கோட்டை உட்பட்ட பகுதிகளைக் கைப்பற்றத் திட்டமிட்டது. லல்லியின் வருகை பிரித்தானியரை விழிப்படைய வைத்தது. அந்நேரத்தில் பிரித்தானியப் படையின் பெரும்பகுதி வங்காளத்தில் நிலைகொண்டிருந்தமை முக்கியக் காரணமாகும் .. லல்லி சென்னையை 1758இல் தாக்குவதாக எண்ணியிருந்தாலும் நிதி நெருக்கடி காரணமாக முதலில் தஞ்சாவூரைத் தாக்கி நிதிப் பிரச்சனையைக் குறைத்துக் கொண்டு சென்னையைத் தாக்கத் திட்டமிட்டான். ஆயினும் தஞ்சாவூர் தாக்குதலும் வெற்றிகரமான முறையில் முடியவில்லை. இறுதியாக சென்னையை பிரெஞ்சுப் படைகள் அடையும் போது டிசம்பர் மாதமாகி விட்டதுடன் இந்த நேர விரயத்திற்கு பருவ மழையும் காரணமானது. இந்த நேர விரையத்தை பிரித்தானியப் படைகள் நன்கு பயன்படுத்தி தமது பாதுகாப்பைப் பெருக்கியதுடன் படைப்பலத்தையும் ஏறத்தாழ 4000 ஆட்கள் வரை கூட்டிக்கொண்டனர்.
# சென்னை முற்றுகை

## முற்றுகை

### முதலாவது தாக்குதல்

1758இல் சென்னை நகரம் இரண்டு பகுதிகளாகப் பிரிக்கப்பட்டிருந்தது. முதலாவது உள்ளூர் மக்கள் வாழ்ந்த பகுதி. இரண்டாவது ஐரோப்பியர்கள் வாழ்ந்த பகுதி. ஐரோப்பியர்கள் வாழ்ந்த பகுதி புனித ஜார்ஜ் கோட்டை உள்ளமைந்த பகுதியாக இருந்தது. 14 டிசம்பரில் பிரெஞ்சுப் படைகள் உள்ளூர் மக்கள் வாழ்ந்த பகுதியில் நுழைந்தது. எதிர்ப்பில்லாமல் உள்ளே நுழைந்த பிரெஞ்சுப் படைகள் அங்கிருந்த வீடுகளில் கொள்ளையடித்தன. இதே நேரம் பிரித்தானியக் கோட்டையில் இருந்து கேர்ணல் வில்லியம் ட்ராப்பர் தலைமையில் வெளி வந்த 600 பேர் கொண்ட படையணி நகரில் சிதறி இருந்த பிரெஞ்சுப் படைமீது தாக்குதல் நடத்தியது. இந்தத் தாக்குதலின் போது இரு பக்கத்துக்கும் இடையில் மிக மோசமான தெருச் சண்டை மூண்டது. இறுதியாக பிரித்தானியப் படை கோட்டையினுள்ளே நுழையும் போது இரு பக்கமும் குறைந்தது 300 பேர் இழப்பு ஏற்பட்டிருந்தது. இந்த அதிரடித் தாக்குதல் பெரியளவில் போர் சமநிலையை மாற்றாவிடினும் பிரெஞ்சுப் படையினரின் உளநிலையில் தாக்கத்தை ஏற்படுத்தியது. லல்லி இந்தத் தாக்குதலின் போது ட்ராப்பர் தலைமையில் வந்த படையணியை தப்பவிட்டதற்கு இரண்டாம் நிலை கட்டளை அதிகாரியான புசி மீது பொறுப்பைச் சுமத்தி பொதுவில் திட்டித் தீர்த்தார். ஆயினும் புசியை பதவியில் இருந்து லல்லி இறக்கவில்லை.
# சென்னை முற்றுகை

## முற்றுகை

### பீரங்கிக் குண்டு வீச்சு

புனித ஜார்ஜ் கோட்டையைச் சுற்றி பிரெஞ்சுப் படைகள் பீரங்கிகளுடன் இருந்தாலும் எரி குண்டுகள் இல்லாமையால் பீரங்கிகள் முழங்கப்படாமலேயே இருந்தன. பீரங்கிகளின் அமைதி கிட்டத்தட்ட மூன்று வாரங்கள் நீடித்தது. இறுதியாக 2 சனவரி 1759இல் பீரங்கித் தாக்குதல் தொடங்கியது. பிரெஞ்சுப் படைகள் ஐந்து நாட்களாகத் தொடர்ந்து தாக்கிய பின்னரும் அடிக்கடி நிகழ்த்திய காலாட்படைத் தாக்குதலின் பின்னரும் கூட எதிர்பார்த்தவாறு பிரித்தானியர்களிடம் இருந்த கோட்டையை வீழ்த்த முடியவில்லை.  
இந்தத் தொடர் தாக்குதல் தோற்றதால் பிரஞ்சுப் படைவீரர்கள் பெரும் ஏமாற்றமும் மனச் சோர்வும் அடைந்தனர். இதே வேளை சுமார் 150 வீரர்கள் தமது பக்கத்தையும் மாற்றிக் கொண்டனர். மேலும் இதேவேளையில், செங்கல்பட்டைச் சேர்ந்த பிருத்தானியாவின் மொகமட் யூசுப் தலமையிலான சிப்பாய்கள் பிரெஞ்சுப் படையினரின் பண்டங்கள் உணவு பரிமாறும் பாதையில் தாக்கினர். இந்தத் தாக்குதலை லில்லி பின்னர் முறியடித்தாலும் அவரது படைக்கு வரும் பண்டங்களில் இந்தப் படையணி தொடர்ந்து சூறையாடியது.
# சென்னை முற்றுகை

## முற்றுகை

### முதன்மைத் தாக்குதல்

பல வாரங்கள் தொடர்ந்து நடந்த போர் காரணமாக சென்னை நகரம் பெரும் சேதமானது. பிரெஞ்சுப் படையினர் தமது தாக்குதலை உக்கிரப்படுத்தியிருந்தனர். முதன்மைக் கொத்தளம் உடைக்கப்பட்டதுடன் கோட்டைச் சுவர் திறந்து காணப்பட்டது.  
30 சனவரி அன்று பிரித்தானிய அரச கடற்படை பிரெஞ்சுப்படை கண்ணில் மண்ணைத் தூவி கோட்டையில் இருந்து தேவையான பண்டங்கள், பணம், உணவு போன்றவற்றை எடுத்துச் சென்றனர். அத்துடன் கல்கத்தாவில் இருந்து ஒரு கடற்படையணி அட்மிரல் ஜோர்ஜ் பொகொக் தலைமையில் வருவதாக கோட்டையினுள் இருந்தோருக்கு அறிவிக்கப்பட்டது. பிரித்தானியருக்கு உதவி வரும் சங்கதி பற்றி அறிந்த லில்லி தனது தாக்குதலை மேலும் உக்கிரப்படுத்தி பிரித்தானியப் பீரங்கிகளைத் தகர்க்கும் நடவடிக்கையில் ஈடுபட்டார்.
# சென்னை முற்றுகை

## முற்றுகை

### பிரெஞ்சுப் பின்வாங்கல்

16 பெப்ரவரி அன்று, சுமார் 600 படை வீரர்களைக் கொண்ட ஆறு பிரித்தானியக் கடற்படைக் கலங்கள் சென்னையை வந்தடைந்தன. இந்த புதிய மிரட்டலைக் கண்ட லில்லி தனது படையினரைப் பின்வாங்கி தெற்கு நோக்கி நகர்ந்தான். இதன் மூலம் இந்த முற்றுகை ஒரு முடிவுக்கு வந்தது.
# சென்னை முற்றுகை

## முற்றுகை

### பிந்தைய நிகழ்வுகள்

உலகளாவில் பிரித்தானிய ஆதிக்கத்தின் தொடர்ச்சியாக இந்த வெற்றியும் அமைந்தது. இந்தியாவில் பிரித்தானிய ஆட்சி நிலைகொள்ள இந்த முற்றுகையை வெற்றி கொண்டமை முக்கிய காரணமாக அமைகின்றது.
# சென்னை முற்றுகை

## இதனையும் காண்க

- இந்தியாவில் கம்பெனி ஆட்சி